Publication: Magyar Közlöny
Issue: MK-2001-66 (Year: 2001, Number: 66)
Era: 1990-2004
Section: a 98/2001. (VI. 15.) Korm. rendelethez
Paragraph Index: 808

1. A Bizottsági ülések résztvevői: 1.1. A Bizottság ügyviteli munkáját titkár irányítja. 1.2. A Bizottság elnöke, elnökhelyettese és tagjai egyegy szavazattal rendelkeznek. 1.3. A Bizottság szükség esetén, külső szakértőket kérhet fel. A külső szakértők az ülésen tanácskozási joggal vesznek részt, szavazati joggal nem rendelkeznek. 1.4. A minősítést megalapozó vizsgálatokat és a szakértői véleményt készítő akkreditált laboratórium, továbbá a hulladék minősítését kérő és szakértője, az illetékes környezetvédelmi és közegészségügyi hatóság, a szakmailag érintett minisztériumok, valamint a felkért külső szakértő(k) a Bizottság ülésén tanácskozási joggal vesznek részt, szavazati joggal nem rendelkeznek. 1.5. A Bizottság tagjai sem a minősítést megalapozó vizsgálatokban, sem a vizsgáló laboratórium javaslatának elkészítésében nem vehetnek részt. 1.6. A Bizottság tagjai és titkára tiszteletdíjat kap. A Bizottság által felkért külső szakértők szakértői díjazásban részesülnek. A tiszteletdíj és a szakértői díj összegét a környezetvédelmi miniszter határozza meg. 1.7. A Bizottság ügyrendjét egyszerű többséggel fogadja el. 2001/66. szám

Source: https://magyarkozlony.hu/hivatalos-lapok/fe6b0a51f2a0007b0026fa1f19d8503bfc63bbc6/dokumentumok/911a3e5f57527769ed04dc338e59f5ba1def48f1/letoltes